**פעילות לקראת ציור מפרש בנושא הרפסודיה: "שבט אחים גם יחד"?!**

**מטרות:**

1. ליצור חיבור לנושא הרפסודיה:
2. להבהיר את הכללים ביחס לציור מפרש
3. לייצר את ציור המפרש כחוויה קבוצתית של בחירה בתוכן

**הארה**: קיום הפעילות הוא מהותי להצלחת התהליך, מוגשת לכם הצעה, מוזמנים לפתח אותה או לפעול במתודה חלופית.

**מהלך**:

1. מסכים לא מסכים.

המדריך מחלק את הקבוצה לשתיים. חלק אחד צריך תמיד להסכים עם המשפט שהמדריך אומר וחלק שני צריך להתנגד לכל אמירה, גם אם דעתם האישית סותרת את משימתם.

* שינוי חברתי וצמצום פערים בחברה הישראלית בידי בני הנוער
* כל מסיים יב חייב לתרום למדינה באמצעות הצבא, השירות הלאומי או התנדבות אחרת
* אנחנו כבני נוער חייבים להשקיע קודם בעצמנו ובלימודים שלנו
* אין לנו מספיק זמן לעשות דברים למען החברה
* להורים שלנו שגדלו במדינה צעירה היה הרבה יותר מה להשפיע ולעשות בחברה
* אין לנו סיכוי להשפיע או לשנות בחברה הישראלית בגלל שהכל משחק בפוליטיקה
* אנו מאמינים שבידינו לשנות, אם רק נבחר ונתמיד
* מי שעושה למען החברה הוא פראייר.
* החברה הישראלית משוסעת ומפולגת
* צריך לקבל חלקים שונים ממני בחברה
* אין לנו מדינה אחרת לחיות בה ולכן צריך לדעת לחיות לצד כולם

**דיון:**

בחירת התוכן למפרש:

המדריך מסביר: המפרש יוצר רושם ויזואלי מאד חזק. זו הזדמנות בשבילכם לחשוב כקבוצה על מסר שהיינו רוצים להעביר הלאה לסביבה. זו הזדמנות להעביר מסר רציני.

לא יאושרו מפרשים שאין להם קשר לנושא.

1. מה חשוב לכם בהקשר של: "שבט אחים גם יחד" והייתם רוצים להביע מסר לגביו באמצעות המפרש? זה יכול להיות משפט שמבטא משהו שאתם אוהבים או גאים בו וזה יכול להיות גם משהו מחאתי שמצביע על משהו שהייתם רוצים לשנות.
2. מתכננים את המפרש: משפט ועיצוב ומאשרים אצל צוות הרפסודיה.

**פעילות הכרות עם נושא הרפסודיה: "שבט אחים גם יחד"?!**

**מטרות:**

1. הכרות הנושא המרכז לרפסודיה, בדגש על עשייה חברתית
2. חשיבה משותפת על אפשרויות הפעולה העולות מתוך הסוגיות החברתיות המוצגות, ומחשבה איך ניתן לתת להם ביטוי במהלך הרפסודיה

רושמים על בריסטול שמש אסוציאציות למשפט "שבט אחים גם יחד?"

מכוונים את הדיון לערכים או לפעולות שיכולות לעלות מהמשפט.

*הערה למנחה: סביר להניח כי התשובות שיעלו הן תשובות ברמה הטכנית, לדוגמא: מצחצח שיניים, שואל מה השעה וכו'....לכן חשוב לדייק את השאלה ולכוון למקום שקורא לפעולה ומסתכל על הדברים ברמת המהות.*

*נסו לאסוף מהתשובות של המדריכים /חניכים את המקומות שהם אינם טכניים.*

* **האם יש עוד אופציות שהמשפט מעלה בכם, שהוא מעבר לטכני?**
* **האם אתם מרגישים שיש במשפט הזה קריאה לצאת לפעולה?**

**"מוזיאון בעיות"**

מפזרים במרכז המעגל כותרות המתייחסות לכל מיני בעיות חברתיות. הבעיות נעות על הציר שבין המעגל הקרוב (פרט) למעגל הרחב (חברה).

כל משתתפ/ת מקבל/ת שני סטים של מדבקות וצריך להדביק מתחת לתמונה מדבקה צהובה המסמלת אכפת לי או מדבקה אדומה המסמלת לא אכפת לי. (את תוצאות הבחירה

חשוב שתהיה פה באמת בחינה אישית. תגידו למשתתפים לבחור לפי מה שבאמת מפריע להם ומזיז להם את הקישקע (לאו דווקא משהו שהם היו עושים מעשה אקטיבי בשביל לשנות אותו)

מרכזים את הכותרות במרכז המעגל על ציר, מהכותרות שזכו לאכפתיות גבוהה ועד אלו שזכו לאכפתיות נמוכה.

|  |  |
| --- | --- |
| כל ילד שלישי רעב | סוגיית הפליטים |
| אלימות בבתי הספר | הסכסוך הישראלי פלסטיני |
| טרור חקלאי | בריונות ברשת |
| גזענות כלפי אתיופים | אלימות נגד קשישים |
| התעללות בבעלי  חיים | תרבות האונס |
| זכויות להט"בים | נגישות לבעלי מוגבלויות |
| **החברה מפוצלת לשבטים** | **החברה הישראלית משוסעת** |
| **שיח אלים ברשתות החברתיות סביב ימין ושמאל** | **אזרחי מדינה שחיים תחת איום טילים** |
| **העדר תחבצ בשבת** | **חוק הלאום** |

**עורכים דיון עם המשתתפים ומנסים להגדיר יחד מה מעורר אצלנו אכפתיות ורגישות.**

* מהן הכותרות שזכו להכי הרבה מדבקות? מדוע דווקא הן?
* מה הן הכותרות שלא קיבלו בכלל מדבקות- למה לא?
* האם אכפת לי יותר כשהבעיה יכולה לפגוע גם בי?
* האם פחות אכפת לי ממעגלים רחוקים?
* האם אכפת לי יותר ממה שאני יכול להשפיע עליו?
* האם זה מפריע לי שיש פיצול בחברה הישראלית?
* האם המצב יכול להיות שונה?
* האם יש לי אמירה אחרת מול המציאות הזאת?